标题：临江仙·点滴芭蕉心欲碎
原文
临江仙
点滴芭蕉心欲碎，声声催忆当初。欲眠还展旧时书。鸳鸯小字，犹记手生疏。
倦眼乍低缃帙乱，重看一半模糊。幽窗冷雨一灯孤。料应情尽，还道有情无？[1]
作者
简介纳兰性德[2]（1655-1685），本名成德，为避太子讳改性德，字容若，号楞伽山人。满洲正黄旗人，康熙十五年进士，授乾清门侍卫。他是清大学士明珠的公子，文学成就以词为最。共存词三百四十二首，尤以小令见长，时人誉为“清代第一词人”。著有《通志堂集》、《饮水词》等。
康熙十五年（1676）于二十二岁时殿试二甲第七名，赐进士出身。授三等侍卫，后循进一等，武官正三品。评述容若读书机速过人，辄能举其要。诗有开元风格。作长短句，跌宕流连以写其所难言。有集名〈侧帽〉，〈饮水〉者，皆词也。（韩慕庐）
容若自幼聪敏，读书过目不忘，善为诗，尤工于词。好观北宋之作，不喜难渡诸家，而清新秀隽，自然超逸。海内名人为词者，皆归之。 （徐健庵） 
容若词，一种凄婉处，令人不忍卒读，人言我愁我始欲愁。 （顾梁汾） 
《饮水词》，哀感顽艳，得南唐二主之遗。 （陈其年） 
《侧帽词》，有西郊冯氏园看海棠《浣溪沙》云：“谁道飘零不可怜。旧游时节好花天。断肠人去自今年。 一片晕红疑著雨，晚风吹掠鬓云偏。倩魂消尽夕阳前。”盖忆香严词有感作也。王俨斋以为柔情一续，能令九转肠回，虽山抹微云君，不能道也。（《词苑丛谈》） 
金粟顾梁汾舍人，风神俊朗，大似过江人物。无锡严荪友诗：“瞳瞳晓日风城开，才是仙郎下直回。绛蜡未消封诏罢，满身清露落宫槐。”其标格如许。画《侧帽投壶图》，长白成容若题《贺新凉》一阕于上，词旨嵌崎磊落，不啻坡老、稼秆。都下竟相传写，于是教坊歌曲间，无不知有《侧帽词》者。 （《词苑丛谈》） 
纳兰性德《金缕曲》词云：“德也狂生耳。偶然间、缁尘京国，乌衣门第。有酒惟浇赵州土，谁会成生此意。不信道，竟逢知己。痛饮狂歌俱未老，向樽前、拭尽英雄泪。君不见，月如水。　　与君些夜须沉醉。且由他、蛾眉谣诼，古今同忌。身世悠悠何足问，冷笑置之而已。寻思起、从头翻悔。一日心期千劫在，身后缘、恐结他生里。然诺重，群须记。”岁丙辰，容若年二十有二，乃一见即恨识予之晚。阅数日，填此曲，为予题照，极感其意，而私讶他生再结语殊不祥，何意竟为乙丑五月之谶也，伤哉。 （《弹指词》） 
余寄吴汉槎宁古塔以词代书云：“季子平安否。便归来、生平万事，哪堪回首。行路悠悠谁慰藉，母老家贫子幼。记不起、从前杯酒。魑魅搏人应见惯，总输他、翻云覆雨手。冰与雪，周旋久。 泪痕莫滴牛衣透。数天涯、依然骨肉，几家能彀。比似红颜多薄命，更不如今还有。只绝塞、苦寒难受。廿载包胥承一诺，盼乌头马角终想救。置此札，兄怀袖。”“我亦飘零久。十年来、深恩负尽，死生师友。宿昔齐名非忝窃，只看杜陵穷瘦。曾不减、夜郎孱愁。薄命长辞知己别，问人间、到此凄凉否。千万恨，为兄剖。　　兄生辛未吾丁丑。共些时、冰霜催折，早衰蒲柳。词赋从今须少作，留取心魂相守。但愿得、河清人寿。归日急幡行戍稿，把空名、料理传身后。言不尽，观顿首。”二词成容若见之，为泣下数行曰：“河阳生别之诗，山阳死友之传，得此而三。此事三千六百日中，弟当以身任之，不俟兄再嘱也。”余曰：“人寿几何，请以五载为期。”恳之太傅，亦蒙见许。而汉槎果以辛酉入关矣。附书志感，兼志痛云。 （《弹指词》） 
国朝词人辈出，然工为南唐五季诺者，无若纳兰相国明珠子容若持卫。所著《饮水词》，于迦陵小长芦二家外，别立一帜。其古今体诗亦温雅。本名成德，乾隆中奉旨改性德。登康熙十二年进士。时相国方贵盛，顾以待卫用，趋走螭头豹尾间，年未四十，遽亡。后相国被罢黜，待卫之墓拱矣。往见蒋氏《词选》录吴兴女史沈御婵宛《选梦词》，谓是待卫妾。其《菩萨蛮》云：“雁书蝶梦都成杳。云窗月户人声悄。记得画楼东，归骢系月中。 醒来灯未灭。心事和谁说。只有旧罗裳。偷沾泪两行。”闺中有此姬人，而词中无一语术及，味词意，颇怨抑也。 （丁绍仪《听秋声馆词话》卷十七）
纳兰容若（成德）深于情者也。固不必刻画花间，俎豆兰畹，而一声河满，辄令人怅惘欲涕。情致与弹指最近，故两人遂成莫逆。读两家短调，觉阮亭脱胎温、李，犹费拟议。其中赠寄梁汾《贺新凉》《大黼》诸阕，念念以来生相订交，情至此，非金石所能比坚。仆亡友侯官张任如（任恬），才高命薄，死之日，仆挽之云：“本是肺腑交，已矣，似此人间谁识我。可怜肝肠断，嗟呼和浩特，从今地下始逢君。”戊申，仆寓居宁德，寒食怀人，凄怆欲绝，填《百字令》云：“春光似箭，看莺娇蝶懒，清明又到。梨树阴阴闻故鬼，如诉如啼如涛。南国家山，杜鹃滴血，绿遍王孙草。满城苦雨，柳条檐际飞归。 却忆张藉当时，洒边戏语，百样添烦恼。寒食西风吹点泪，此际才为情好。一别六年，夜台无雁，幽信从何讨。孤游已屡，个人曾否知道。”盖仆曾与君泛论交际，君笔曰：“清明肯流几点泪，方见好也。”心怪其语不祥，越一年，而君竟殁。今读容若“后生缘恐结他生里句，山阳闻笛，愈增腹痛矣。 
汉槎梁汾友耳，容若感梁汾词，谋赎汉槎归，曰：“三千六百日中吾必有以报梁汾。”厥后卒能不食其言，遂有“绝塞生还吴季子，算眼前此外皆闲事”句。嗟乎，今之人，总角之友，长大忘之。贫贱之友，富贵忘之。相勖以道义，而相失爱友之友如容若哉。容若尝云：“花间之词如古玉器，贵重而不适用。宋词适用而少贵重。李后主兼有其美，更饶烟水迷离之致。”又曰：“词虽苏辛并称，而辛实胜苏，苏诗伤学，词伤才。”（渌水亭杂识）此真不随人道黑白者。集中警句，美不胜收，略举一二，以与解人共赏：“语密翻教醉浅。心事眼波难定。”（如梦令）“花骨冷宜香。远梦轻无力。总是别时情，那得分明语。判得最长宵，数尽厌厌雨。”（生查子）“一种蛾眉，下弦不似初弦好。”（浣溪纱）“妆罢只思眠，江南四月天。”“人在玉楼中，楼高中面风”“休近小阑干，夕阳无限山。”“只是去年秋，如何泪欲流。”（菩萨蛮）“雨歇春寒燕子家。桃逼毡帏火不红。不辨花丛那辨香。”（采桑子）“萧萧落木不胜秋，莫回首、斜阳下（一落索）“天将妍暖护双栖。”（山花子）“惜花人共残阳薄。春欲尽，纤腰如削。新月才堪照独愁，却又照梨花落。”（拨香灰）“天将愁味酿多情。”（鹧鸪天）“不恨天涯行役苦。只恨西风，吹梦成今古。”（蝶恋花）“信翻乐府凄凉曲，风也萧萧，雨也萧萧。瘦尽灯花又一宵。不知何事萦怀抱，醒也无聊，醉也无聊，梦也何曾到谢桥。”（采桑子）容若词有《饮水》、《侧帽》两种，其刻本有《通志堂集》、顾梁汾合刻两种。后袁兰村（通）复梓〈饮水词〉，附小仓山房合刻中。而最备者，莫如镇洋汪促安（元治）之《纳兰词》，凡五卷三百二十阕，经之喜人本多百余阕，可谓搜罗无遗憾矣。然其中颇有失考。毛稚黄尝有自度曲名《拨香灰》，其句法字数与《忆王孙》俱同，但平仄稍异，容若〈渌水亭春望〉即填此调，因其中有“扬一缕秋千索”句，故自名《秋千索》。《琵琶仙》系白石自度腔，容若中秋阕即填此调，因第六句比原作少一字，原作载《词律》第十六卷一百字类，仲安皆以为谱律不载，疑其为自度曲，非也。仲安刻是书竟，曾填《齐天乐》一阕，镌板分同人索和，真好事者。词云：“骖鸾返驾人天杳，伤心尚留兰畹。艳思攒花，哀音咽笛，当日更番肠断。乌丝漫展。认蠹粉云烟，旧痕凄惋。拥鼻微吟，怎禁清泪暗承眼。 终惭替人过话，只为磊落甚，重为排卷。白日晨书，青灯夜校，忍记三生幽怨。蓉城梦远。倘梦可相逢，此情深浅。传遍词坛，有愁应共浣。”仲安填词有纳兰再世之目，替人句谓此也。 
余德水（金）云：容若，大学士明珠子，十七为诸生，十八举乡试，十九成进士，（康熙癸丑）二十二授侍卫，拥书万卷，萧然自娱，人不知为宰相子也，。《熙朝新语》丁药园云：容若填词，多于马上尊前得之。吴园次序《饮水词》末云：非慧男子不能善愁，唯古诗人乃云可怨，公言性吾独言情，多读书必先读曲。嗟乎，若容若者，所谓翩翩浊世佳公子矣。亡友芑川最爱此词，尝手录数十阕，并以《百字令》题其后。有云：“为甚麟阁佳儿，虎门贵客，遁入愁城里。此事不关穷达也，生就肝肠尔尔。”既教谕台阳，携以渡海，辛亥之乱，勤劳殁王事，其棺附舟南下，中途遇盗，遗稿秘钞，俱付之洪涛巨浸中，悲夫！芑川又素爱李后主，每读其词，辄太息。尝与余立题他咏，余颇訾南唐之失政，芑川见之，愠曰：“若此多情人，岂可不从末减乎。”乃以自填《黄金缕》示予曰：“重瞳又见江南李。垓下悲歌，变出柔肠里。懊恼小楼风又起。天涯何处黄花水。撮襟题遍澄心纸。好个翰林，可惜为天子。流水落花春去矣。断肠犹说鸳鸯寺。”组织往事，意在言表，真咏古之妙则，甚愧余之褊且腐也，牵连书之，以俟后之续《词苑丛谈》者。容若所著，又有《大易集成粹言》八十卷、《陈氏礼记集说补正》三十八卷、《通志堂集》二十卷。 
容若妇沈宛，字御婵，浙江乌程人，著有《选梦词》。述庵《词综》不及选。《菩萨蛮》云：“雁书蝶梦皆成杳。月户云窗人悄悄。记得画楼东。归骢系月中。　　醒来灯未来。心事和谁说。只有旧罗裳。偷沾泪两行。”丰神不减夫婿，奉倩神伤，变固其所。捡集中悼亡之作，不下十数首，其《沁园春》自序云：丁巳重阳前三日，梦亡妇淡妆素服，执手呜咽，语多不复能记，但临别有云：“衔恨若为天上月，年年犹得向郎圆。”觉后感赋长调：“瞬息浮生，薄命如斯，低回怎么忘。自那番摧折，无衫不泪，几年恩爱，有梦何妨。最苦啼鹃，频催别鹄，赢得更深哭一场。遗容在，只灵飙一转，未许端详。　　　重寻碧落茫茫。料短发、朝来定有霜。信人间天上，尘缘未断，春花秋月，触绪堪伤。欲结绸缪，翻伤漂泊，两外鸳鸯各自凉。真无奈，把声声檐雨，谱入愁乡。”容光焕发若颇多自度曲，《玉连环影》三十一字、《落花时》五十二字、《添字采桑子》五十字，与《促担采桑子》字同句异，《秋水》一百一字、《青衫湿遍》一百二十二字，一曰《青衫湿》，《湘灵鼓瑟》一百三十二字，一曰《翦字梧桐》是也。若《踏莎美人》六十二字、《翦湘云》八十八字，则梁汾所度，取而慎者。容若所与游皆知名士。震泽赵函曰：“惠山之阴，有贯华阁者，在群松乱石间，远绝尘轨。容若扈从南来时，尝与迦陵、梁汾、荪友信宿其处，旧藏容若绘像及所书阁额，近毁于为，甚可惜也。”（纳兰词序）而稗官《红楼梦》一书，或传为容若而作，虽无械证，然相其情事，颇类似也。若随园以为记曹通政，殆不然欤。 （谢章铤《赌棋山庄词话》卷七）
国初诸老之词，论不胜论。而最著者，除吴、王、朱、陈之外，莫如棠村。秋岳、南溪、珂雪、纨香、华峰、饮水、羡门、秋水、符曾、分虎、晋贤、覃九、蘅圃、松坪、西堂、莘野、紫纶、奕山诸家，分道扬镳，各树一帜。而饮水、羡门、符曾、分虎，尤为杰出。 （陈廷焯《词坛丛话》）
容若《饮水词》，在国初亦推作手，较《东白堂词》（佟世南撰）似更闲雅。然意境不深厚，措词亦浅显。余所赏者，惟《临江仙～寒柳》第一阕，及《天仙子～渌水亭秋夜》、《酒泉子》（谢却荼蘼）一篇，三篇耳，余俱平衍。又《菩萨蛮》云：“杨柳乍发丝。故园春尽时，”亦凄惋，亦闲丽，颇似飞卿语，惜通篇不称。又《太常引》云：“梦也不分明。又何必催教梦醒。”亦颇凄然意境已落第二乘。 （陈廷焯《白雨斋词话》）
容若《饮水词》，才力不足。合者得五代人凄惋之意。余最爱其《临江仙～寒柳》云：“疏疏一树五更寒。爱他明月好，憔悴也相关。”言中有物，几令人感激涕零。容若词亦以此篇为压卷。 （同上）
在明以来，词家数据推湘真第一，饮水次之。其年、竹宅、樊榭、频伽，尚非上乘。 （谭献《复堂词话》）
戴园独居，育本朝人词，消然于钱葆分、沈橘声，以为犹有黍离之伤也。蒋京少选《瑶华集》，兼及云间三子。周稚圭有言：“成容若、欧、晏之流，未足以当李重光。”然则重光后身，惟卧子足以当之。 （同上）
文字无大小，必有正变，必有家数。《水云楼词》（珂谨按：即蒋春霖著）。固清徵之声，而流别甚正，家数颇大，与成容若、项莲生二百年中，分鼎三足。......三家是词人之词。 （同上）
依声之学，国朝为盛，竹宅、其年、容若鼎足词坛。陈天才艳发，辞风横溢。朱严密精审，造诣高秀。容若《饮水》一卷，《侧帽》数章，为词家正声。散璧零玑，字字可宝。杨蓉裳称其骚情古调，侠肠俊骨，隐隐奕奕，流露于毫褚间，玉津少年所为《铁笛词》一卷，刻羽调商，每逢凄风暗雨、凉月三星，曼声长吟，时恨不与容若同时耳。 （胡薇元《岁寒居词话》）
性容若填词诗云：“诗亡词乃盛，比兴此焉托。往往欢娱工，不如忧患作。冬郎一生极憔悴。判与三闾共醒醉。美人香草可怜春，风蜡红巾无限泪。芒鞋心事杜陵知，只今惟赏杜陵诗。古人且失风人旨，何怪俗眼轻填词。词源远过诗律近，拟古乐府特加润。不见句参差三百篇，已自换庆兼转韵。”愚按：容若词与顾梁汾唱和最多，“往往欢娱工，不如忧患作”两语，则容若自道甘苦之言。然容若词幽怨凄黯，其年词高阔雄健，犹之晋侯不能乘郑马，赵将不能用楚兵，两家诣力，固判然若也。 （张德瀛《词徵》）
容若《太常引》词云：“梦也不分明，又何必催教梦醒。”竹宅《沁园春》词云：“沉吟久，怕重来不见，见又魂消。”二词缠绵往复，郭子玄何必减庚子嵩。 （同上）
“明月照积雪”、“大江流日夜”、“中天悬明月”、“黄河落日圆”，此种境界，可谓千古壮观。求之于词，唯纳兰容若塞上之作，如《长相思》之“夜深千帐灯”、《如梦令》之“万帐穹庐人醉，星影摇摇欲坠”，差近之。 （王国维〈人间词话〉）
纳兰容若以自然之眼观物，以自然之舌言情。此由初入中原，未染汉人风气，故能真切如此。北宋以来，一人而已。 （同上）
纳兰容若为国初第一词手。其饮水诗〈填词〉古体云：“诗亡词乃盛，比兴此焉托。往往欢娱工，不如忧患作。冬郎一生极憔悴，判与三闾共醒醉。美人香草可怜春，风蜡红巾无限泪。芒鞋心事杜陵知，祗今惟赏杜陵诗。古人且失风人旨，何怪俗眼轻填词。词远过诗律近，拟古乐府特加润。不见句读参差三百篇，已逢换头兼转韵。”容若承平少年，乌衣公子，天分绝高，阶适承元明词敝，甚欲推尊斯道，一洗雕虫篆刻之讥。独惜享年不永，力量未充，未能胜起衰之任。其所为词，纯任性灵，纤尘不染，甘受和，白受采，进于沉着浑至何难矣。既自容若而后，数十年间，词格愈趋愈下。东南操觚之士，往往高语清空，而所得者薄。力求新艳，而其病也尖。微特距两宋若霄壤，甚且为元明之罪人。筝琶竟其繁响，兰荃为之不芳，岂容若所及料者哉。 （况周颐〈蕙风词话〉）
容若与顾梁汾交谊甚深，词亦齐名，而梁汾稍不逮容若，论者曰失之脆。 （同上）
〈饮水词〉有云：“吹花嚼蕊弄冰弦。”又云：“乌丝阑纸娇红篆。”容若短调，轻清婉丽，诚如其自道所云。其慢词如《风流子～秋郊即事》云：“平原草枯矣。重阳后、黄叶树骚骚。记玉勒青丝，落花时节，曾逢拾翠，忽听吹箫。今来是，烧痕残碧尽，霜影乱戏凋。秋水映空，寒烟如织，皂雕飞处，天惨云高。　　　人生须行乐，君知否，容易两鬓萧萧。自与东君作别，划地无聊。算功名何许，此身博得，短衣射虎，沽酒西郊。便向夕阳影里，倚马挥毫。“意境虽不甚深，风骨渐能骞举，视短调为有进，更进，庶几沉着矣。歇拍“便向夕阳”云云，嫌平易无致远。 
“如鱼饮水，冷暖自知。”道明禅师答庐行者语，见《五灯会元》。纳兰容若诗词命名本此。 （同上）
梁汾营救汉槎事，词家纪载綦详。惟〈梁溪诗钞～小传〉注：“兆骞既入关，过纳兰成德所，见斋壁大书：‘顾梁汾为吴汉槎屈膝处’，不禁大恸。”云云，此说他书未载。昔人交谊之重如此。又〈宜兴志～侨寓传〉：“梁汾尝访陈其年于邑中，泊舟蛟桥下。吟词至得意处，狂喜，失足堕河，一时传为佳话。”说亦仅见，亟附著之。 （同上） 
〈香海棠馆词话〉及〈薇省词钞〉梁汾小传后，载顾、成交谊綦详。阅武进汤曾辂先生（大奎、贞愍之祖。）〈炙砚琐谈〉一段甚新，为他书所未载，亟录如左。“纳兰成德侍中与顾梁汾交最密。尝填〈贺新凉〉词为梁汾题照，有云：‘一日心期千劫在，后身缘、恐结他生里。然诺重，君须记。’梁汾答词亦有‘托结来生休悔’之语。侍中殓后，梁汾旋京归里。一夕，梦侍中至，曰：‘文章知己，念不去怀。泡影剧院石光，愿寻息壤。’是夜，其嗣君举一子。梁汾就视之，面目一如侍中，知为后身无疑也，心窃喜甚。弥月后，复梦侍中别去。醒起，急询之，已卒矣。先是侍中有小像留梁汾处，梁汾因隐寓其事，题诗空方，一时名流，多有和作。像今存惠山草庵贯华阁。云自在翕藏〈天香满院图〉，容若三十二岁像也，朱邸峥嵘，红阑录曲，老桂十数株，柯叶作深黛色，花绽如黄雪。容若青袍络缇，伫立如有所忆，貌清癯特甚。禹鸿胪之鼎笔。” （同上）
国容若《梦江南》云：“新来好，唱得虎头词。一片冷香惟有梦，分清瘦更无诗。标格早梅知。”即以梁汾咏梅句喻梁汾词。赏会若斯，岂易得之并世。 （况周颐《蕙风词话》续编卷一）
寒酸语，不可作，即愁苦之音，亦以华贵出之，饮水词人，所以重光后身也。 （蕙风词话附录～夏敬观[蕙风词话诠评]）
作词至于成就，良非易言。即成就之中，亦犹有辨。其或绝少襟抱，无当高格，而又自满足，不善变。不知门径之非，何论堂奥。然而从事于斯，历年多，功候到，成就其所成就，不得谓非专家。凡成就者，非必较优于未成就者。若纳兰容若，未成就者也，年龄限之矣。若厉太鸿，何止成就而已，且浙派之行先河矣。 
绝少襟抱，非当高格，又自满足，不善变，不知门径之非，乾嘉时此类词甚多。盖乾嘉人学乾嘉词者，不得谓之有成就，尤不得谓之专家，况氏持论过恕。其下以纳兰容若、厉太鸿为喻，则又太刻。浙派词宗姜、张，学姜、张自有门径，自有堂奥，姜、张之格，亦不得谓非高格，不过与周、吴宗派异，其堂奥之大小不同耳。 （同上）
顾梁汾登黄鹤楼赋《大江东去》末云："等闲孤负第三层上风月。"附注云："呜呼！容若已矣！忆桑榆墅有三层小楼，容若与余乘月去梯，中夜对谈处也。因寓此调，落句及之。"（《弹指词》卷下、张任政《纳兰性德年谱·丛录》）
姜西溟跋《同集书》后：往年容若招余与荪友、梁汾集《花间》、《草堂》，剧论文史，摩挲书画云云。而梁汾晚年于端文公祠后，构室三槛，南窗对惠山，颜曰"花间草堂"，其倦倦于者游如此。（毛际可《安序堂文钞》卷十四《花间草堂笔记》）
姜西溟跋《同集书》后："往年容若招予往龙华僧舍，日与荪友、梁汾诸子集《花间》、《草堂》，剧论文史，摩挲书画，于时禹子尚基亦间来同此风味也。自后改葺《通志堂》，数人者复晨夕相对，几案陈设，尤极精丽，而主人不可复作矣。荪友已前出国门，梁汾羁栖荒寓，行一年所，今亦将妻子归矣。落魂而留者，惟予与尚基耳。阅荪友、容若此书，不胜聚散存殁之感！而予于容若之死，尤多慨心者，不独以区区朋游之好而已也。此殆有难为不知者言者。若余书偶然涉笔，不知尚基何缘收此，然亦足以见姓名于其间，志一时之胜慨云尔?quot;（四库本《湛园未定稿》卷八）
余旧有《菊庄词》为吴孝廉汉槎在宁古塔寄至朝鲜，有东国会宁都护府记官仇元吉题余词云："中朝买得菊庄词，读罢烟霞照海湄。北宁风流何处是，一声铁笛起相思。"故王阮亭先生有"新传春雪咏，蛮缴织弓衣"之句。益都相国冯公有"记载三长衿虎观，风流一调动鸡?quot;之名。皆一时实录也。同时有以成容若《侧帽词》、顾梁汾《弹指词》寄朝鲜者，朝鲜人有"谁料晓风残月后，而今重见柳屯田句"，惜全首不传。（徐轨《词苑丛谈》卷五）
阮葵生《茶舍客话》所载有吴汉槎戍宁古塔，行笥携《菊庄》、《侧帽》、《弹指》三词之语。按汉槎出塞，容若年仅五岁，安有携其《侧帽词》之理？徐轨《词苑丛谈》则云：有以成容若《侧帽词》、顾梁汾《弹指词》寄朝鲜。则非汉槎携去明矣。《茶余客话》又云："有朝鲜使臣仇元吉、徐良畸以一饼金购去。"《词苑丛谈》则云："寄至朝鲜"，此篇系徐氏记载本人事实，当无不确，特录之以正阮氏之误。（同上）
"尝读吕汲公杜诗年谱，首开元之辛巳，年已三十，盖晚成者也。李长吉未及三十，已应玉楼之召，若比少陵，则毕生无一诗矣。然破锦囊中，石破天惊，卒于少陵同寿，千百年大名之垂，彭殇一也。犹昙之花，刹那一现。灵椿之树，八千岁为春秋。岂计修短哉。"此成容书《昌谷集》后语也。容较昌谷多四岁耳。其《侧帽》《饮水》之篇，在当时已有"井水吃处，无不争唱"。今又百六七十年，倚声家直耸为李煜后一人，虽阳春、小山不能到，其书昌谷殆若自道，岂非谶哉。咸丰己未，腊月读此集一过，漫书其后，邵亭耳叟。（见北平（按：即今北京）图书馆藏莫友芝旧藏《通志堂集》）同上
陈聂恒《栩园词弁》录顾梁汾书云："国初辇毂诸公，尊前酒边，借长短句以其吐胸中。始而微有寄托，入则务为谐畅。香严、仙圃领袖一时。惟时戴笠故交，担簦才子，并与游宴之席，各传唱和之篇。而吴越操觚家，闻风竞起，选者作者，妍媸杂陈。渔洋之数载广陵，实为斯道总持。二三同学，功亦难泯。最后吾友容若，其门第才华，直越晏小山而上之。欲尽海内词人，毕出其奇。远方侵侵，颇有应者。而天夺之年，未几辄风流云散。渔洋复位高望众，绝口不谈。于是向之言词者，悉去而言诗古文辞。回视《花间》《草堂》，顿如雕虫之见耻于壮夫哉。虽云盛极必衰，风会使然，然亦颇怪习俗移人，凉燠之态，侵淫而入于风雅，可为太息?quot;（同上）
纳兰小令，丰神迥绝，学后主未能至，清丽芊绵似易安而已。悼亡诸作，脍炙人口。尤工写塞外荒寒之景，殆扈从时所身历，故言这亲切如此。其慢词则凡近拖沓，远不如其小令，岂词才所限欤。 （蔡嵩云《柯亭词论》）
纳兰眷一女，绝色也，有婚姻之约，旋此女入宫，顿成陌路。容若愁思郁结，誓必一见，了此宿因。会遭国丧，喇嘛每日应入宫奉经，容若贿通喇嘛，披袈游泳衣，居然入宫，果得一见彼姝，而宫禁森严，竟如汉武帝重见李夫人故事，始终无由通一词，怅然而去。 （蒋瑞藻《小说考证》引《海沤闲话》）
清初词家，尤以纳兰性德为最胜。……集中令词妙制极多，而慢词则非擅，偶学苏辛，未脱形迹。周之琦云：“容若长调多不协律，小令则格高韵远，极缠绵婉约之致能使残唐坠绪绝而复续，第其品格，殆叔原、方回之亚。” （王易《词曲史》）
人谓其出于《花间》及小山、稼轩，乃仅以词学之渊源与功力言之，至其不朽处，固不在于此也。梁佩兰祭先生文曰：“黄金如土，惟义是赴。见才必怜，见贤必慕，生平至性，固结于君亲，举以待人，无事不真。”夫梁氏可谓知先生者矣。先生之待人也以真，其所为词，亦正得一真安，此其所以冠一代排余子也。同时之以词名家者如朱彝尊、陈维崧辈，非皆不工，只是欠一真切耳。 （张任正《纳兰性德年谱～自序》）
先生笃友谊，生平挚友如严绳孙、顾贞观、朱彝尊、姜宸英辈，初皆不过布衣，而先生固已早登科第，虚己纳交，竭至诚，倾肺腑。又凡士之走京师，失路者，必亲访慰藉；及邀寓其家，每不忍辞去，间有经是之别，书札、诗、词之寄甚频。……惟时朝野满汉种族之见甚深，而先生友俱江南人，且皆坎霜失意之士，惟先生能知之，复同情之，而交谊益以笃。 （同上）
《饮水词》“西郊冯氏园看海棠，因忆香严词有感”。《浣溪纱》一阕，有“旧游时节好花天，断肠人去自今年”之句。按龚之麓有《香严斋所著词》曰：香严词龚尝有《蓦山溪》“重来门巷，尽日尺红雨”二句，为当时所传诵。观容若此词，似不胜重来之感。云忆《香严词》未知何指，《通志堂集》原本复将此删去，王俨斋谓为“柔情一缕，能另九转肠回，虽山抹微云君，不能道也。” （张任政《纳兰性德年谱~丛录》）
《采难能可贵子》云：“谢家庭院残更立，燕语雕梁，月度银墙，不辨花丛那辨香。　　此情已自成追忆，零落鸳鸯，雨歇微凉，十一年前梦一场。”后之读此词者无不疑及与悼亡有关，并引推证其悼亡年月。余近读梁汾《弹指词》有和前韵一首，词云：“分明抹丽开时候，琴静东厢，天样红墙，只隔花枝不隔香。　　檀痕约枕双心字，睡损鸳鸯，孤负新闵，淡月疏棂梦一场。”观上二首，咏事则之，句意又多相似，如谓容若词为悼亡妻作，则闺阁中事，岂梁汾所得言之。 （同上）
陈其年《湖海楼词》卷一有《点绛唇》和成容若韵。卷十九《金缕曲》赠成容若，词云：“丹凤城南路，看纷纷崔庐门第，邹枚诗赋。独炙鹅笙潜趁拍，花下酒边闲谱。已吟到最销魂处。不值一钱张三影，尽旁人拍手挪揄汝。何至作，温韦语。　　总然不信填词笺误。忆平生几枝红豆，江南春暮。昨夜知音才握手，笛里飘零曾诉。长太息钟期难遇。斜插侍中貂更好，箭骨鸣从猎回中去。堂堂甚，为君舞。“ （同上）
吴天章《莲洋集》卷十一《题楞伽出塞图》五古云：“出关塞草白，立马心独伤。秋风吹雁影，天际正茫茫。岂念衣裳薄，还掠鬓发苍。金闺千里月，中夜拂流黄。”按容若号楞伽山人。又观其送顾梁汾诗云：“故人零落怅何之，犹把楞伽幼妇词。”是必指容若矣。《饮水词》有“自题小照”《太常引》二阕，第一首上半截云：“西风乍起峭寒生，惊雁避移营，千里暮云平。休回首，长亭短亭。”似出塞之音也。 （同上）
渌水亭与唐实君话旧：“镜里清光落槛前，水风凉逼鹭鸶肩。菰蒲放鸭空滩雨，杨柳骑牛隔浦烟。双眼乍疑入画同樽相属话归田。江湖词客今星散，冷落池亭近十年。”（查慎行《敬业堂集》） 
吴天章送顾梁汾南归云：“谷帘泉好曾参谒，夜合花开罢赋诗。金马才名狂客散，斜川风景酒人知。”盖伤乙丑五月事也。（《莲洋集》卷十一）　　 
最擅小令，誉其为清代令词之冠亦不为过。其长调亦情辞俱美，格韵高远，难然未如小令之独步一时。容若为纯情词人，词以情取胜。纳兰词内容比较单薄，基本上局限在个人抒情的狭小天地里，爱情、友情、乡情等。范围既狭窄，纳兰词之影响面广、感人程度深，固然有赖其艺术，更重要的在于它具有一种内美----感情真挚正是这种内美，使纳兰词生命之树长青。 （许宗元《中国词史》） 
纳兰词艺术性极强，有有四个主要特色。其一，作为婉约名家，融浓重的感伤情绪于清新婉丽之中，是他的艺术个性。它同时具有雄健郁勃之风，如《金缕曲-赠梁汾》，曾得徐轨佳评：“词皆嵌崎磊落，不啻坡老、稼轩。”（《词苑丛谈》）其二，擅长白描手法。纳兰词均不事雕饰，纯任性灵。其三，追求并达到骚雅、高古的意境。其四，语言自然、生动，语出丹田，如出水芙蓉。 （许宗元《中国词史》） 
毛泽东批语：纳兰《江城子-咏史》“巫嵩之类”；《蝶恋花-出塞》“看出兴亡”；《菩萨蛮》（问君何事轻别离）（催花未歇花奴鼓）（晶帘一片伤心白）（乌丝画作回纹纸）“悼亡”；《清平乐》（风鬟雨鬓）“赠女友”；《临江仙－寒柳》“悼亡”。 （《毛泽东读文史古籍批语集》） 
译文
窗外，雨打芭蕉的点滴声，使我记起了当初的情景，让我的心都快要碎了。临睡前又翻检旧时书信，看着那写满相思情意的书笺，便记起当时她初学书写还不熟练的模样。
看着这些散乱的书册，不禁泪眼模糊。在这个冷冷的雨夜里，幽暗的窗前，我点着一盏孤灯。原以为情缘已尽，可谁又道得清究竟是有情还是无情呢？[3]